Јавни позив

**„Образовање наставника предметне наставе“**

Програм „Образовање наставника предметне наставе“ представља програм образовања током читавог живота којим се обезбеђује стицање једног од законских услова за запошљавање наставника у образовно-васпитним институцијама (30 ЕСПБ из педагошко-психолошко-методичке групе предмета и 6 ЕСПБ за праксу у школи).

Програм могу уписати кандидати који имају претходно остварених најмање 240 ЕСПБ у току основних академских студија (или завршене студије у трајању од најмање осам семестара према прописима који су важили до ступања на снагу Закона о високом образовању из 2005. године).

Структура програма представљена је у табели:

|  |  |
| --- | --- |
| Назив предмета | Број ЕСПБ |
| *Обавезни предмети:* | |
| 1.Основе педагогије са дидактиком | 6 |
| 2. Психологија за наставнике | 6 |
| 3. Планирање и евалуација у настави | 4 |
| 4. Интерактивна настава | 4 |
| 5. Школска пракса 1 | 3 |
| 6. Методика наставе | 6 |
| 7. Школска пракса2 | 3 |
| *Изборни предмети:* | |
| 1. Васпитно-образовни рад са децом са посебним потребама 2. Интеркултурално образовање 3. Превенција насиља у школи 4. Школа као институција 5. Основе е-учења 6. Наставник као истраживач 7. Мултиперспективност у настави историје 8. Филм у настави | 4 |

Стручна комисија ће процењивати број ЕСПБ који може бити признат кандидатима за психолошко-педагошко-методичке предмете и школску праксу. Кандидати ће имати могућност да у оквиру програма слушају и полажу само оне предмете који му/јој недостају до испуњења законског услова од 36 ЕСПБ.

Потребно је да кандидати **приликом пријаве** предају:

₋ фотокопију дипломе о завршеним студијама и уверење о положеним испитима;

₋ радну биографију;

₋ копије силабуса положених предмета из области психологије, педагогије, методике и/или школске праксе;

₋ копије уверења/сертификата о похађању програма стручног усавршавања из области педагогије, психологије и/или методикe;

* копију радне књижице или потврду о радном стажу у школи (за кандидате који раде или су радили у школи);

₋ пријавни лист (можете га преузети са званичне интернет странице Факултета, испод текста Конкурса);

₋ уплатницу у износу од 3.000,00 динара на жиро-рачун Филозофског факултета бр.

840-1614666-19, при чему је неопходно унети позив на број („977241“) и сврху уплате („За трошкове јавног позива“).

Кандидати ће моћи да доставе пријаве путем поште или електронске поште, на адресу: Центар за образовање наставника, Филозофски факултет, Чика-Љубина 18-20,11000 Београд, односно на cppmo@f.bg.ac.rs, до 25.06.2024. године. Документацију можете предати и у Центру за образовање наставника Филозофског факултета у Београду у четвртак, 20.06.2024, од 12:00 до 14:00 часова.

**Прелиминарна листа са бројем признатих бодова** биће истакнута 01.07.2024. године на званичној интернет страници Филозофског факултета. Термин за жалбе биће до 04.07.2024. путем електронске поште на cppmo@f.bg.ac.rs.

Уплатом прве рате кандидат се уписује на програм, након чега може добити потврду о упису. Цена 1 ЕСПБ износи 2.178,66 динара. Прву рату (25% целокупне своте) потребно је уплатити на рачун 840-1614666-19 са позивом на број 977241, са назнаком –„прва рата“ до 18.11.2024. године, другу рату (25%) до 16.12.2024. године, трећу рату (25%) до 24.02.2025. године, а четврту до 28.04.2025. године. Могуће је и извршити уплату целокупне своте одједном. Све уплатнице треба сачувати и предати у Центар за образовање наставника.

Планирано је да настава почне да се реализује у октобру 2024. године.

На крају завршеног програма издаје се уверење о положеним испитима и стеченим ЕСПБ.

Поводом свих дилема у вези са пријављивањем на јавни позив и другим питањима у вези са програмом можете нам се обратити на адресу [cppmo@f.bg.ac.rs.](mailto:cppmo@f.bg.ac.rs)